**OSNUTEK UREDBE**

Na podlagi četrtega odstavka 34. člena in drugega odstavka 35. člena Zakona o morskem ribištvu (Uradni list RS, št. 115/06 in XX/15) izdaja Vlada Republike Slovenije

**UREDBO**

o izvajanju javne službe svetovanja v ribištvu

1. člen

(vsebina in namen)

Ta uredba določa obliko in način izvajanja javne službe svetovanja v ribištvu (v nadaljnjem besedilu: javna služba), pogoje, ki jih mora izpolnjevati izvajalec javne službe (v nadaljnjem besedilu: izvajalec), naloge javne službe, letni program javne službe, financiranje ter način poročanja in vodenje evidenc.

1. člen

(območje)

Javna služba se izvaja na področju občin Ankaran, Izola, Koper in Piran (v nadaljnjem besedilu: obalno območje).

1. člen

(naloge)

Naloge na področju javne službe so zlasti:

* svetovanje v zvezi s tehnološkim, gospodarskim in okoljevarstvenim področjem opravljanja ribiške dejavnosti,
* svetovanje in pomoč pri uveljavljanju ukrepov nacionalne in skupne ribiške politike EU,
* svetovanje in pomoč pri organizaciji in delovanju organizacij proizvajalcev v ribištvu,
* svetovanje na področju ribiških in z ribištvom povezanih predpisov, predvsem v okviru skupne ribiške politike EU in različnih mednarodnih organizacij,
* povezovanje ribiškega sektorja z drugimi inštitucijami na področju ribištva predvsem v smislu prenosa znanja in izkušenj znanstvenih, raziskovalnih in izobraževalnih inštitucij v prakso in
* druge svetovalne naloge v ribištvu.

1. člen

(pogoji za izvajalca)

Izvajalec mora izpolnjevati naslednje pogoje:

* na obalnem območju mora zagotoviti opremljene in jasno označene prostore za opravljanje javne službe,
* na spletni strani izvajalca mora biti javno objavljen naslov prostorov, kjer se izvaja javna služba, uradne ure, telefonska številka in elektronski naslov,
* izvajalec mora imeti zaposlenega vsaj enega svetovalca specialista, ki ima najmanj dveletne izkušnje v svetovanju na področju morskega gospodarskega ribolova in izobrazbo, ki ustreza najmanj ravni izobrazbe, pridobljeni po študijskih programih za pridobitev izobrazbe prve stopnje v skladu z zakonom, ki ureja visoko šolstvo, z znanjem uradnega jezika in še najmanj enega od uradnih jezikov EU,
* zagotavljati varstvo osebnih podatkov v skladu s predpisi, ki urejajo varstvo osebnih podatkov;
* jasno izkazovati obseg dela zaposlenih pri opravljanju nalog JSSR;
* zagotavljati jasno računovodsko razmejitev nalog javne službe in ostalih nalog, ki jih morebiti izvaja;
* zagotavljati storitev javne službe na obalnem območju;
* zagotavljati administrativno in tehnično podporo izvajanju javne službe.

1. člen

(letni program dela)

(1) Javna služba se izvaja na podlagi letnega programa dela, ki ga pripravi izvajalec in ga predloži v potrditev ministrstvu, pristojnemu za ribištvo, do 31. decembra tekočega leta za prihodnje leto.

(2) Ministrstvo, pristojno za ribištvo, izvajalcu vsako leto do konca septembra predloži izhodišča za pripravo letnega programa dela za prihodnje leto.

(3) Letni program dela vsebuje vsaj:

* cilje in namen izvajanja nalog javne službe v programskem letu,
* predviden obseg izvajanja nalog javne službe,
* finančni načrt izvajanja nalog,
* dinamiko izvajanja nalog letnega programa dela.

1. člen

(financiranje)

(1) Naloge iz 3. člena te uredbe se financirajo iz proračuna Republike Slovenije v skladu z razpoložljivimi sredstvi v posameznem proračunskem letu.

(2) Priznani stroški financiranja iz proračuna Republike Slovenije so stroški dela, materialni stroški, stroški investicij in posredni stroški, povezani z izvajanjem nalog javne službe, kamor spadajo zlasti stroški vodenja, stroški revizije, izobraževanje in usposabljanje svetovalcev, ter drugi tovrstni stroški.

(3) Izplačila iz proračuna Republike Slovenije za opravljene naloge javne službe se izvajajo na podlagi mesečnih zahtevkov, katerim so priložena dokazila o porabi sredstev in vsebinsko poročilo o izvedenih delih v preteklem mesecu v skladu z letnim programom dela javne službe.

1. člen

(poročanje in evidence)

(1) Izvajalec javne službe mora ministrstvu, pristojnemu za ribištvo, najkasneje do 31. marca posredovati letno poročilo o opravljenih nalogah v preteklem letu v skladu z letnim programom dela.

(2) Izvajalec mora voditi ločeno računovodstvo za opravljanje nalog javne službe po tej uredbi ter uradne evidence na način, ki omogoča finančni in strokovni nadzor nad izvajanjem nalog javne službe.

1. člen

(izbor izvajalca)

Izbor izvajalca se izvede skladno z zakonodajo s področja javnega naročanja.

1. člen

(uveljavitev)

Ta uredba začne veljati petnajsti dan po objavi v Uradnem listu Republike Slovenije.

Št.

Ljubljana,

EVA

Vlada Republike Slovenije

dr. Miroslav Cerar l.r.,

predsednik